
		Projektas
ŠIAULIŲ MIESTO SAVIVALDYBĖS TARYBA

SPRENDIMAS
DĖL KILNOJAMOJO TURTO PATIKĖJIMO TEISĖS SUTARTČIŲ SU UAB „ŠIAULIŲ GATVIŲ APŠVIETIMAS“ NUTRAUKIMO

2023 m.                d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 punktais, 2021 m. vasario 5 d. Kilnojamojo turto patikėjimo teisės sutarties Nr. 1258 (registruota DVS „Avilys“ 2021-02-08 Nr. SŽ-167) 5.7.1 papunkčiu, 2022 m. sausio 19 d. Kilnojamojo turto patikėjimo teisės sutarties Nr. 631 (registruota DVS „Avilys“ 2022-01-20 Nr. SŽ-88) 5.7.1 papunkčiu, įgyvendindama Šiaulių miesto savivaldybės turto valdymo, naudojimo ir disponavimo juo tvarkos aprašo, patvirtinto Šiaulių miesto savivaldybės tarybos 2021 m. gruodžio 23 d. sprendimu Nr. T-496 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“, 18 punktą, atsižvelgdama į Uždarosios akcinės bendrovės „Šiaulių gatvių apšvietimas“ 2023 m. rugsėjo 27 d. pateiktą pasiūlymą nutraukti kilnojamojo turto patikėjimo teisės sutartis Nr. SR-468 (rašto Nr. G-7367) ir į Šiaulių miesto savivaldybės administracijos Negyvenamųjų pastatų, patalpų ir statinių skirstymo komisijos posėdžio 2023 m. spalio 30 d. protokolą Nr. VAK‑571, Šiaulių miesto savivaldybės taryba nusprendžia:
. Nutraukti: 
. 2021 m. vasario 5 d. Kilnojamojo turto patikėjimo teisės sutartį Nr. 1258 su visais pakeitimais ir papildymais (registruota DVS „Avilys“ 2021-02-08 Nr. SŽ-167) su UAB „Šiaulių gatvių apšvietimas“ šalių susitarimu; 
. 2022 m. sausio 19 d. Kilnojamojo turto patikėjimo teisės sutartį Nr. 631 (registruota DVS „Avilys“ 2022-01-20 Nr. SŽ-88) su UAB „Šiaulių gatvių apšvietimas“ šalių susitarimu. 
. Įgalioti Šiaulių miesto savivaldybės administracijos direktorių pasirašyti dokumentus, reikalingus šio sprendimo 1 punkte nurodytoms sutartims nutraukti.
. Įgalioti Šiaulių miesto savivaldybės administracijos direktorių perimti iš UAB „Šiaulių gatvių apšvietimas“:
. kilnojamąjį turtą, nurodytą 2021 m. vasario 5 d. Kilnojamojo turto patikėjimo teisės sutartyje Nr. 1258;
. kilnojamąjį turtą, nurodytą 2022 m. sausio 19 d. Kilnojamojo turto patikėjimo teisės sutartyje Nr. 631.
. Įgalioti Šiaulių miesto savivaldybės administracijos direktorių pasirašyti perdavimo–priėmimo aktus.
. Pripažinti netekusiu galios:
. Šiaulių miesto savivaldybės tarybos 2020 m. gruodžio 22 d. sprendimą Nr. T-470 „Dėl viešųjų tualetų perdavimo patikėjimo sutartimi Uždarajai akcinei bendrovei „Saulės dominija“;
. Šiaulių miesto savivaldybės tarybos 2021 m. spalio 14 d. sprendimą Nr. T-426 „Dėl viešojo tualeto perdavimo patikėjimo sutartimi Uždarajai akcinei bendrovei „Saulės dominija“.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

